Illusztráció a könyvvizsgálói jelentés kötelezően előírt tartalmának szemléltetésére (nincs melléklet)

**Az alábbi könyvvizsgálói jelentés egy illusztráció, amely azzal a céllal készült, hogy bemutassa a könyvvizsgálói jelentés tartalmára vonatkozó egyes nemzetközi, illetve magyar nemzeti könyvvizsgálati standardokban előírt kötelező jelentéselemek elhelyezkedését, és az egyes jelentéselemeknek a standardokban szemléltetett, lehetséges megfogalmazását a könyvvizsgálói jelentésben.**

**FÜGGETLEN KÖNYVVIZSGÁLÓI JELENTÉS**

**Az ABC társaság részvényeseinek/tulajdonosainak** [vagy más megfelelő címzettnek]

**Az éves beszámoló könyvvizsgálatáról készült jelentés[[1]](#footnote-1)**

**Vélemény**

Elvégeztem(ük) az ABC társaság („a Társaság”) 201X. évi éves beszámolójának könyvvizsgálatát, amely éves beszámoló a 201X. december 31-i fordulónapra készített mérlegből – melyben az eszközök és források egyező végösszege [xxx.xxx] E Ft, az adózott eredmény [xxx.xxx] E Ft (nyereség/veszteség) -, és az ugyanezen időponttal végződő üzleti évre vonatkozó eredménykimutatásból, valamint a számviteli politika jelentős elemeinek összefoglalását is tartalmazó kiegészítő mellékletből áll.

Véleményem(ünk) szerint a mellékelt éves beszámoló megbízható és valós képet ad a Társaság 201X. december 31-én fennálló vagyoni és pénzügyi helyzetéről, valamint az ezen időponttal végződő üzleti évre vonatkozó jövedelmi helyzetéről a Magyarországon hatályos, a számvitelről szóló 2000. évi C. törvénnyel összhangban (a továbbiakban: „számviteli törvény”).

**Vélemény alapja**

Könyvvizsgálatomat(unkat) a Magyar Nemzeti Könyvvizsgálati Standardokkal összhangban és a könyvvizsgálatra vonatkozó – Magyarországon hatályos – törvények és egyéb jogszabályok alapján hajtottam(tuk) végre. Ezen standardok értelmében fennálló felelősségem(ünk) bővebb leírását jelentésem(ünk) „*A könyvvizsgáló éves beszámoló könyvvizsgálatáért való felelőssége*” szakasza tartalmazza.

Független(ek) vagyok(unk) a társaságtól a vonatkozó, Magyarországon hatályos jogszabályokban és a Magyar Könyvvizsgálói Kamara „A könyvvizsgálói hivatás magatartási (etikai) szabályairól és a fegyelmi eljárásról szóló szabályzata”-ban, valamint az ezekben nem rendezett kérdések tekintetében a Nemzetközi Etikai Standardok Testülete által kiadott „Könyvvizsgálók Etikai Kódexe”-ben  (az IESBA Kódex-ben) foglaltak szerint, és megfelelek(ünk) az ugyanezen  normákban szereplő további etikai előírásoknak is.

Meggyőződésem(ünk), hogy az általam(unk) megszerzett könyvvizsgálati bizonyíték elegendő és megfelelő alapot nyújt véleményemhez(ünkhöz).

**A vállalkozás folytatásához kapcsolódó lényeges bizonytalanság [[2]](#footnote-2)**

*[Például:]*

[Felhívom(juk) a figyelmet a kiegészítő melléklet P. oldalán az RRRRRR cím alatti megjegyzésekre, amelyben bemutatásra kerülnek azok a tények és körülmények, valamint az ezekből adódóan fennálló olyan lényeges bizonytalanság, amely jelentős kétséget vethet fel a Társaságnak a vállalkozás folytatására vonatkozó képességét illetően. Véleményem(ünk) nincs minősítve e kérdés vonatkozásában.]

**Figyelemfelhívás**

*[Jelentéstétel a 706. témaszámú (felülvizsgált) nemzetközi könyvvizsgálati standarddal összhangban]*

*[Például:]*

*[Tűzeset hatásai.* Felhívom(juk) a figyelmet a kiegészítő melléklet X. oldalán az YYYYYY cím alatti megjegyzésekre, amelyben a Társaság gyártólétesítményében keletkezett tűz hatásait írják le. Véleményem(ünk) nincs minősítve e kérdés vonatkozásában.]

*[Saját tőke követelmények nem teljesülése.* Felhívom(juk) a figyelmet a kiegészítő melléklet M. oldalán az NNNNNN cím alatti megjegyzésekre, amelyben bemutatásra kerül, hogy a Társaság mellékelt éves beszámolóban kimutatott saját tőkéjének az összege kisebb, mint a 2013. évi V. törvényben ( „Ptk.”) a Társaságra vonatkozó társasági formára előírt minimális [*törzstőke/alaptőke*] összege, valamint leírják a tőkevesztés okait és a tőkehelyzet rendezésére vonatkozó további információkat. Véleményem(ünk) nincs minősítve e kérdés vonatkozásában.]

**Kulcsfontosságú könyvvizsgálati kérdések [[3]](#footnote-3)**

*[Amennyiben az adott gazdálkodóra kötelező az ISA 701-es standard alkalmazása, vagy a könyvvizsgáló egyébként úgy döntött, hogy a könyvvizsgálói jelentésében kulcsfontosságú könyvvizsgálati kérdéseket kommunikál az ISA 701-es standard követelményeinek az alkalmazásával.]*

A kulcsfontosságú könyvvizsgálati kérdések azok a kérdések, amelyek szakmai megítélésünk szerint a legjelentősebbek voltak a tárgyidőszaki pénzügyi kimutatások általunk végzett könyvvizsgálata során. Ezeket a kérdéseket a pénzügyi kimutatások egésze általunk végzett könyvvizsgálatának összefüggésében és az arra vonatkozó véleményünk kialakítása során vizsgáltuk, és ezekről a kérdésekről nem bocsátunk ki külön véleményt.

„*A vállalkozás folytatásához kapcsolódó lényeges bizonytalanság*” szakaszban leírt kérdésen felül **[[4]](#footnote-4)** az alábbiakban kifejtett kérdéseket határoztuk meg a jelentésünkben kommunikálandó kulcsfontosságú könyvvizsgálati kérdésekként.

*[Az egyes kulcsfontosságú könyvvizsgálati kérdések leírása a 701. témaszámú nemzetközi könyvvizsgálati standarddal összhangban.]*

**Egyéb kérdések**

*[Jelentéstétel a 706. témaszámú (felülvizsgált) nemzetközi könyvvizsgálati standarddal összhangban]*

*[Például:]*

[Az ABC társaság 201X-1. december 31-ével végződő évre vonatkozó éves beszámolóját másik könyvvizsgáló ellenőrizte, aki erre az éves beszámolóra vonatkozóan 201X. március 31-én minősítés nélküli véleményt bocsátott ki.]

**Egyéb információk: Az üzleti jelentés**

Az egyéb információk a (Cégnév) 201X. évi üzleti jelentéséből állnak. A vezetés felelős az üzleti jelentésnek a számviteli törvény, illetve egyéb más jogszabály vonatkozó előírásaival összhangban történő elkészítéséért. A független könyvvizsgálói jelentésem(ünk) „Vélemény” szakaszában az éves beszámolóra adott véleményem(ünk) nem vonatkozik az üzleti jelentésre.

Az éves beszámoló általam(unk) végzett könyvvizsgálatával kapcsolatban az én (a mi) felelősségem(ünk) az üzleti jelentés átolvasása és ennek során annak mérlegelése, hogy az üzleti jelentés lényegesen ellentmond-e az éves beszámolónak vagy a könyvvizsgálat során szerzett ismereteimnek(inknek), vagy egyébként úgy tűnik-e, hogy az lényeges hibás állítást tartalmaz. Ha az elvégzett munkám(nk) alapján arra a következtetésre jutok(unk), hogy az egyéb információk lényeges hibás állítást tartalmaznak, kötelességem(ünk) erről és a hibás állítás jellegéről jelentést tenni.

A számviteli törvény alapján az én (a mi) felelősségem(ünk) továbbá annak megítélése, hogy az üzleti jelentés a számviteli törvény, illetve egyéb más jogszabály vonatkozó előírásaival összhangban van-e, és erről, valamint az üzleti jelentés és az éves beszámoló összhangjáról vélemény nyilvánítása.

*[Ha nincs egyéb más jogszabály, amely további követelményeket ír elő az üzleti jelentésre:*

Véleményem(ünk) szerint a (Cégnév) 201X. évi üzleti jelentése minden lényeges vonatkozásban összhangban van a (Cégnév) 201X. évi éves beszámolójával **[[5]](#footnote-5)** és a számviteli törvény vonatkozó előírásaival. Mivel egyéb más jogszabály a Társaság számára nem ír elő további követelményeket az üzleti jelentésre, ezért e tekintetben nem mondok(unk) véleményt.

Az üzleti jelentésben más jellegű lényeges ellentmondás vagy lényeges hibás állítás sem jutott a tudomásom(unk)ra, így e tekintetben nincs jelentenivalóm(nk).

*[Ha van egyéb más jogszabály, amely további követelményeket ír elő az üzleti jelentésre:*

E felelősségem(ünk) teljesítése során az üzleti jelentéssel kapcsolatos véleményem(ünk) kialakításánál a(az) [*vonatkozó egyéb más jogszabály(ok) tételes felsorolása*], mint az üzleti jelentésre vonatkozó további követelményeket előíró egyéb más jogszabályt(okat) vettem(ük) figyelembe.

Véleményem(ünk) szerint a (Cégnév) 201X. évi üzleti jelentése minden lényeges vonatkozásban összhangban van a (Cégnév) 201X. évi éves beszámolójával **[[6]](#footnote-6)** és a számviteli törvény, valamint az előzőekben felsorolt egyéb más jogszabály(ok) vonatkozó előírásaival.

Az üzleti jelentésben más jellegű lényeges ellentmondás vagy lényeges hibás állítás sem jutott a tudomásom(unk)ra, így e tekintetben nincs jelentenivalóm(nk).

**A vezetés és az irányítással megbízott személyek felelőssége az éves beszámolóért**

A vezetés felelős az éves beszámolónak a számviteli törvénnyel összhangban történő és a valós bemutatás követelményének megfelelő elkészítéséért, valamint az olyan belső kontrollért, amelyet a vezetés szükségesnek tart ahhoz, hogy lehetővé váljon az akár csalásból, akár hibából eredő lényeges hibás állítástól mentes éves beszámoló elkészítése.

Az éves beszámoló elkészítése során a vezetés felelős azért, hogy felmérje a Társaságnak a vállalkozás folytatására való képességét és az adott helyzetnek megfelelően közzétegye a vállalkozás folytatásával kapcsolatos információkat, valamint a vezetés felel a vállalkozás folytatásának elvén alapuló éves beszámoló összeállításáért. A vezetésnek a vállalkozás folytatásának elvéből kell kiindulnia, ha ennek az elvnek az érvényesülését eltérő rendelkezés nem akadályozza, illetve a vállalkozási tevékenység folytatásának ellentmondó tényező, körülmény nem áll fenn.

Az irányítással megbízott személyek felelősek a Társaság pénzügyi beszámolási folyamatának felügyeletéért.

**A könyvvizsgáló éves beszámoló könyvvizsgálatáért való felelőssége**

A könyvvizsgálat során célom(unk) kellő bizonyosságot szerezni arról, hogy az éves beszámoló egésze nem tartalmaz akár csalásból, akár hibából eredő lényeges hibás állítást, valamint az, hogy ennek alapján a véleményemet(ünket) tartalmazó független könyvvizsgálói jelentést bocsássak(unk) ki. A kellő bizonyosság magas fokú bizonyosság, de nem garancia arra, hogy a Magyar Nemzeti Könyvvizsgálati Standardokkal összhangban elvégzett könyvvizsgálat mindig feltárja az egyébként létező lényeges hibás állítást. A hibás állítások eredhetnek csalásból vagy hibából, és lényegesnek minősülnek, ha ésszerű lehet az a várakozás, hogy ezek önmagukban vagy együttesen befolyásolhatják a felhasználók adott éves beszámoló alapján meghozott gazdasági döntéseit.

A Magyar Nemzeti Könyvvizsgálati Standardok szerinti könyvvizsgálat egésze során szakmai megítélést alkalmazok(unk), és szakmai szkepticizmust tartok(unk) fenn.

Továbbá:

* Azonosítom(juk) és felmérem(jük) az éves beszámoló akár csalásból, akár hibából eredő lényeges hibás állításainak kockázatait, kialakítom(juk) és végrehajtom(juk) az ezen kockázatok kezelésére alkalmas könyvvizsgálati eljárásokat, valamint elegendő és megfelelő könyvvizsgálati bizonyítékot szerzek(ünk) a véleményem(ünk) megalapozásához. A csalásból eredő lényeges hibás állítás fel nem tárásának kockázata nagyobb, mint a hibából eredőé, mivel a csalás magában foglalhat összejátszást, hamisítást, szándékos kihagyásokat, téves nyilatkozatokat, vagy a belső kontroll felülírását.
* Megismerem(jük) a könyvvizsgálat szempontjából releváns belső kontrollt annak érdekében, hogy olyan könyvvizsgálati eljárásokat tervezzek(ünk) meg, amelyek az adott körülmények között megfelelőek, de nem azért, hogy a Társaság belső kontrolljának hatékonyságára vonatkozóan véleményt nyilvánítsak(unk).
* Értékelem(jük) a vezetés által alkalmazott számviteli politika megfelelőségét és a vezetés által készített számviteli becslések és kapcsolódó közzétételek ésszerűségét.
* Következtetést vonok(unk) le arról, hogy helyénvaló-e a vezetés részéről a vállalkozás folytatásának elvén alapuló éves beszámoló összeállítása, valamint a megszerzett könyvvizsgálati bizonyíték alapján arról, hogy fennáll-e lényeges bizonytalanság olyan eseményekkel vagy feltételekkel kapcsolatban, amelyek jelentős kétséget vethetnek fel a Társaság vállalkozás folytatására való képességét illetően. Amennyiben azt a következtetést vonom(juk) le, hogy lényeges bizonytalanság áll fenn, független könyvvizsgálói jelentésemben(ünkben) fel kell hívnom(unk) a figyelmet az éves beszámolóban lévő kapcsolódó közzétételekre, vagy ha a közzétételek e tekintetben nem megfelelőek, minősítenem(ünk) kell véleményemet(ünket). Következtetéseim(nk) a független könyvvizsgálói jelentésem(ünk) dátumáig megszerzett könyvvizsgálati bizonyítékon alapulnak. Jövőbeli események vagy feltételek azonban okozhatják azt, hogy a Társaság nem tudja a vállalkozást folytatni.
* Értékelem(jük) az éves beszámoló átfogó bemutatását, felépítését és tartalmát, beleértve a kiegészítő mellékletben tett közzétételeket, valamint értékelem(jük) azt is, hogy az éves beszámolóban teljesül-e az alapul szolgáló ügyletek és események valós bemutatása.
* Az irányítással megbízott személyek tudomására hozom(zuk) - egyéb kérdések mellett - a könyvvizsgálat tervezett hatókörét és ütemezését, a könyvvizsgálat jelentős megállapításait, beleértve a Társaság által alkalmazott belső kontrollnak a könyvvizsgálatom(unk) során általam(unk) azonosított jelentős hiányosságait is, ha voltak ilyenek.

**Jelentés egyéb jogi és szabályozói követelményekről**

*[Jelentéstétel a 700. témaszámú (felülvizsgált) nemzetközi könyvvizsgálati standarddal összhangban]*

Dátum

Könyvvizsgáló cég képviselőjének aláírása Kamarai tag könyvvizsgáló aláírása

Képviseletre jogosult neve Kamarai tag könyvvizsgáló neve

Könyvvizsgáló cég neve Nyilvántartási szám

Könyvvizsgáló cégszékhelye

Nyilvántartási szám

1. „Az éves beszámoló könyvvizsgálatáról készült jelentés” alcím szükségtelen olyan esetekben, amikor a második, „Jelentés egyéb jogi és szabályozói követelményekről” alcímet (lásd a jelentésminta 5. oldalán) nem kell alkalmazni. [↑](#footnote-ref-1)
2. A vállalkozás folytatásával kapcsolatos lényeges bizonytalanságra vonatkozó figyelemfelhívást az ISA 570.22 bekezdése értelmében az általános figyelemfelhívástól elkülönült szakaszban kell szerepeltetni a könyvvizsgálói jelentésben. Ilyen figyelemfelhívásnak akkor van helye, ha a vállalkozás folytatásával kapcsolatos lényeges bizonytalanság megfelelően bemutatásra került az éves beszámoló kiegészítő mellékletében. A vállalkozás folytatásával kapcsolatos lényeges bizonytalanságot okozhat például: az anyavállalat csőd helyzetbe kerülése; vagy a következő üzleti évre vonatkozó megrendelések minimálisra csökkenése; vagy jelentős, a működést ellehetetlenítő kezességvállalás teljesítése stb. [↑](#footnote-ref-2)
3. Amennyiben az adott gazdálkodóra nem kötelező az ISA 701-es standard alkalmazása és a könyvvizsgáló úgy döntött, hogy nincsenek olyan kulcsfontosságú könyvvizsgálati kérdések, amelyeket az ISA 701-es standard követelményei szerint szeretne kommunikálni a könyvvizsgálói jelentésben, akkor ezt a szakaszt nem kell szerepeltetni a könyvvizsgálói jelentésben. Még akkor sem, ha a gazdálkodónál a vállalkozás folytatásával kapcsolatos lényeges bizonytalanság áll fenn (amelyet a kiegészítő mellékletben megfelelően közzétettek), mivel ebben az esetben ezt a kérdést, a könyvvizsgálói jelentésnek „A vállalkozás folytatásához kapcsolódó lényeges bizonytalanság” szakaszába kellett a könyvvizsgálónak belefoglalnia, az ISA 570-es standard követelményeire tekintettel. [↑](#footnote-ref-3)
4. Lásd az 1. számú lábjegyzetnél írtakat! Ha a könyvvizsgálói jelentés ilyen külön bekezdést nem tartalmaz, akkor ezt a szövegrészt ebből a mondatból törölni kell! [↑](#footnote-ref-4)
5. A könyvvizsgálói jelentésben a „Figyelemfelhívás” bekezdés szerepeltetése azt feltételezi, hogy az e szakaszban említett témák az éves beszámoló kiegészítő mellékletében megfelelően bemutatásra kerültek. Ennél fogva, az üzleti jelentés és az éves beszámoló összhangjáról való következtetés levonásakor mérlegelni szükséges, hogy az üzleti jelentésben foglalt egyéb információk minden lényeges kérdésben, így a figyelemfelhívással érintett kérdések tekintetében is lényeges ellentmondástól mentesek-e az éves beszámolóval és annak kiegészítő mellékletében bemutatott információkkal való összevetésükben. Amennyiben a könyvvizsgáló bármilyen lényeges ellentmondást azonosít, akkor az üzleti jelentésnek az éves beszámolóval való összhangjáról a könyvvizsgálói véleményt az itt leírtaktól eltérően, az éves beszámoló és az üzleti jelentés közötti lényeges ellentmondás azonosításával és az ellentmondás jellegének ismertetésével kell megfogalmazni.

Hasonlóképpen kell eljárni az egyéb információkra (az üzleti jelentésre) vonatkozó következtetések levonásánál „*A vállalkozás folytatásához kapcsolódó lényeges bizonytalanság*” szakasz szerepeltetése esetén is. [↑](#footnote-ref-5)
6. Lásd a 4. számú lábjegyzetnél írtakat! [↑](#footnote-ref-6)